text: Førte sex-dagbog: 49-årig sigtet for at misbruge små børn
  21 september 2010 kl. 11.19
  Manden, der er fra Vejle, er sigtet for at have misbrugt tre små piger på 1, 2 og 4 år. Dagbog afslører, at han misbrugte den 4-årige 55 gange.  
  En 49-årig mand fra Vejle sidder i øjeblikket i grundlovsforhør i retten i Kolding sigtet for omfattende misbrug af sine to steddøtre på et og fire år, samt et endnu uidentificeret barn på to år, skriver vejleamtsfolkeblad.dk.
  
  Grov børneporno
  Derudover fandt politiet tusindvis af grove børnepornografiske billeder og film på mandens computer, da de ransagede hans lejlighed i Vejle. 
  Billeder og film som han angiveligt også har delt med andre på internettet.
  Den 49-årige nægter at have misbrugt børnene og at have delt de pornografiske billeder, men indrømmer at de var på hans computer.
  
  Førte dagbog over sit misbrug 
  Politiet har stærke beviser for, at den 49-årige har misbrugt pigerne, da han har ført en dagbog på sin computer. 
  Her beskrev han hvert sexovergreb detaljeret, og der har været tale om flere fuldbyrdede samlejer med de små piger på et to, og fire år.
  Den 4-årige er ifølge dagbogen blevet misbrugt 55 gange. Dommeren valgte at varetægtsfængsle den 49-årige i fire uger.
  